Վերջին 40 տարիների ընթացքում հայ էսպերանտիստները մասնակցել են աշխարհի տարբեր երկրներում կազմակերպվող էսպերանտական միջազգային համաժողովների, գիտա-տեխնիկական խորհրդակցությունների և հանդիպումների` ներկայացնելով Հայաստանը զեկուցումների, ցուցահանդեսների ու համերգային ծրագրերի միջոցով: Միջազգային հանդիպումներ և այլ էսպերանտական միջոցառումներ են կազմակերպվել նաև մեր հանրապետությունում, որոնց ընթացքում հյուրերը հնարավորություն են ունեցել ծանոթանալու Հայաստանի պատմությանը, հնադարյան մշակույթին և այսօրվա կյանքին: Հայ էսպերանտիստների գործունեությանը մեծ օժանդակություն է ցուցաբերել Արտասահմանյան երկրների հետ բարեկամության և մշակութային կապերի հայկական ընկերությունը: